Comuna Nădrag are două noi autospeciale destinate asigurării serviciului pentru situații de urgență
Serviciul voluntar pentru situații de urgență din Nădrag are două noi autospeciale de teren, de intervenție în special în zone greu accesibile, achiziționate prin Grupul de Acțiune Locală – Microregiunea "Țara Făgetului", din fonduri europene.
Subprefectul Sorin Ionescu a transmis că mașina de pompieri 4×4 este dotată cu rezervor de apă cu o capacitate de 700 de litri și rezervor de spumă de 300 de litri, iar cea de tip UTV are două rezervoare de apă și spumă, fiecare cu o capacitate de 300 de litri.